open-index/open-wikipedia-markdown huggingface dataset:
Can You Feel the Love Tonight

«**Can You Feel The Love Tonight**» (på norsk «**Fyll ditt sinn med kjærlighet**») er en sang utgitt i 1994. Musikken er komponert av Elton John, mens teksten er skrevet av Tim Rice. Sangen er med i animasjonsfilmen *[[Løvenes konge]]*, og den vant Oscar for beste sang under den 67. Oscar-utdelingen den 27. mars 1995. I den engelske versjonen blir låten sunget av Kristle Edwards, Joseph Williams, Sally Dworsky, Nathan Lane og Ernie Sabella. Åsleik Engmark, Yngvar Numme, Anne Aartun og Håvard Bakke synger den norske oversettelsen. Elton John fremfører i tillegg låten under rulleteksten.

## Personell
*Elton John: – Vokal, piano
*Davey Johnstone: – Gitar, kor
*Chuck Sabo: – Trommer, perkusjon
*Phil Spalding: – Bass, kor
*Guy Babylon: – Keyboard
*Kiki Dee: – Kor
*Rick Astley: – Kor
*Gary Barlow: – Kor

## Referanser
Hal Koch

**Hans Harald Koch** (født 6. mai 1904 i Hellerup, død 10. august 1963) var en dansk teolog, kirkehistoriker og forfatter.

Koch ble cand.theol. i 1926, dr.theol. 1932 og i 1937 professor i kirkehistorie ved Københavns Universitet. 

Han var gift med teologen og kvinnesakskvinnen Bodil Koch, født Thastum, som var dansk kirkeminister fra 1953 til 1966. Under den tyske okkupasjonen oppsøkte hun *Reichsbevollmächtiger* Werner Best og protesterte mot arrestasjonen av de danske jødene, og da John Foster Dulles besøkte Danmark i 1958, kritiserte hun USAs rolle i den kalde krigen.

Etter krigen kritiserte ektefellene rettsoppgjøret i Danmark. Hal Koch uttalte om sin oppfatning av demokrati:
:*Demokrati er ikke blot en styreform. Demokrati er samtale. Det er en måde at handle på og en måde at omgås andre mennesker på, hvor respekten for individet, fællesskabet, omgivelserne og samfundet er helt centralt. Og hvor fordommene lader sig udfordre, og argumenterne flytter holdninger.*

Hal Koch ga ut taler, artikler og bøker om teologiske, historiske, folkelige og etiske emner.

Ekteparet er gravlagt på Frederiksberg Ældre Kirkegård.

## Referanser


## Eksterne lenker
* Hal Koch hos REX 
* Hans tale «Ordet eller sverdet» fra 1945
* Hal Koch på Litteraturpriser.dk
Nord-Koreas fotballforbund

**Nord-Koreas fotballforbund** (engelsk: DPR Korea Football Association, chosŏn'gŭl: 조선민주주의인민공화국 축구협회; hanja: 朝鮮民主主義人民共和國蹴球協會) er det FIFA-tilknyttede fotballforbundet i Nord-Korea. 

I internasjonale sammenhenger konkurrerer Nord-Koreas herrelandslag i fotball under navnet *Korea DPR*, mens Sør-Koreas herrelandslag i fotball konkurrerer som *Korea Republic* eller bare *Korea*.

## Landslag
* Nord-Koreas kvinnelandslag i fotball
* Nord-Koreas herrelandslag i fotball

## Serier
### Menn
* DPR Korea League
* DPR K-League 2
* Amateur DPR K-League 3
* DPR K-Development League 4
### Kvinner
* Korea DPR Women's League

## Se også
*Sør-Koreas fotballforbund

## Eksterne lenker
* AFC Online
* FIFA Online
Sør-Koreas fotballforbund

**Sør-Koreas fotballforbund** (engelsk: Korea Football Association (KFA), koreansk: 대한 축구 협회; hanja: 大韓蹴球協會; RR: Daehan Chukgu Hyeophoe; MR: Taehan Ch'ukgu Hyǒphoe) er det FIFA-tilknyttede fotballforbundet i Sør-Korea. Koreas første fotballforbund var **Joseon Football Association** (조선 축구 협회/朝鮮蹴球協會), etablert 19. september 1933.
Park Seung-bin var forbundets første president. I tidligere tider eksisterte det et koreansk ballspill som het *[[cuju|chuk-guk]]*, som er svært likt dagens fotballspill. Det moderne fotballspillet ble først introdusert til Korea  i 1882 da et britisk fotballag spilte en kamp mens båten de arbeidet på lå ved kai i Incheon.

I 1921 ble den første koreanske fotballturneringen holdt, mens i 1928 ble *The Korea Football Association* etablert, som anses som starten på dagens organisasjon. Organisasjonen ble reetablert i 1948 som en følge av etableringen av Republikken Korea. En fikk FIFA-medlemskap senere samme år, og fra 1954 i Asian Football Confederation.

I internasjonale sammenhenger konkurrerer Sør-Koreas herrelandslag i fotball under navnet *Korea Republic* eller bare *Korea*, mens Nord-Koreas herrelandslag i fotball konkurrerer som *Korea DPR*.

## Landslag
* Sør-Koreas kvinnelandslag i fotball
* Sør-Koreas herrelandslag i fotball

## Serier
### Menn
* K-League, etablert i 1983, toppserien.
* Korea National League (tidligere K2 League), etablert i 2003.
* K3 League, etablert i 2007.
### Kvinner
*WK-League, etablert i 2009. 

## Se også
*Nord-Koreas fotballforbund

## Referanser


## Eksterne lenker
* 
*  K-League (koreansk)
* AFC Online
* FIFA Online
Bokor Hill Station

**Bokor Hill Station** (khmer: កស្ថានីយភ្នំបូកគោ *Kosthany Phnom Bokor*) er en forlatt fransk by i Preah Monivong nasjonalpark. Byggingen startet i 1921 på Phnom Dâmrei, rundt 20 km i luftlinje (42 km på veien) vest for byen Kampot i det sørlige Kambodsja. Den ble brukt som lokasjon for den endelige konfrontasjonen i filmen *[[City of Ghosts]]* (2002) og i filmen *[[R-Point ]]* fra 2004. 

## Historie
Byen ble bygget som et feriested da Kambodsja var fransk protektorat for å gi nybyggere tilflukt fra de varme, fuktige og generelt dårlige forholdene i Phnom Penh. Ni hundre liv gikk tapt i de ni månedene det tok å bygge anlegget på denne avsidesliggende plassen.

Midtpunktet i anlegget var Grand Bokor Palace Hotel & Casino, supplert med butikker, postkontor, en kirke og kongeboliger. Dette er også et viktig kulturhistorisk sted da det viser hvordan de koloniale nybyggerne brukte fritiden. 

Bokor Hill ble forlatt første gang av franskmennene på 1940-tallet, under den første indokinesiske krig, på grunn av lokale opprør ledet av Khmer Issarak, og deretter for godt i 1972, da Røde Khmer tok over området. Under den vietnamesiske invasjonen i 1979 forskanset Khmer Rouge seg og holdt ut i flere måneder. Tidlig på 1990-tallet var Bokor Hill fortsatt en av de siste skansene for Røde Khmer. 

## I dag
 
Selv om Bokor Hill Station i dag er forlatt står de fleste av bygningene fremdeles. Den strategiske betydningen stedet har hatt og fortsatt har understrekes av det faktum at de kambodsjanske myndighetene opprettholder en militærpost i området. Den eneste andre "bebodde" bygningen på stedet er et lite tempel. Det er også en foss som pleier å være tørr i høysesongen og i full gang i løpet av regntiden. Rundt 10 km før man kommer til Bokor Hill Station ligger *Black Palace*. Det var en periode sommerpalasset til kong Sihanouk, forlatt for noen tiår siden. 
 

I dag begynner området å tiltrekke seg et betydelig antall turister. Å nå toppen av Bokor Hill krever en 32km klatretur med bil 3540 fot opp fra havnivå til toppen på en gammel veg (nå reparert) som tar 1,5 timer å fullføre. 

Stedet eies av staten, men er nå under en 99 års leieavtale til Sokimexkonsernet som er i gang med å utbedre veien og bygge ut området, reparere det gamle hotellet og kasinoet sammen med nye bygg (hoteller, sykehus, restauranter, golfklubber etc). Prosjektet ble annonsert den 19. januar 2008, veibygging er i gang og det forventes å ta 30 måneder til en kostnad på $ USD 21 millioner.

## Referanser

* 
* 

## Eksterne lenker
* Timeline of Hill Station
* Bokor Travel Guide
* urbandesertion.squarespace.com
*  Les stations climatiques hill stations of French Indochina in the Thirties, with some historical photos
Yijiang

**Yijiang** (kinesisk: 弋江区; pinyin: *Yìjiāng Qū*) er et bydistrikt i provinsen Anhui i Folkerepublikken Kina. Det ligger i byprefekturet Wuhu.

Det har et areal på 154 km² og teller ca. 187.500 innbyggere (2006).
Jiujiang (andre betydninger)

**Jiujiang** kan være:
*Byprefekturet Jiujiang i provinsen Jiangxi i Folkerepublikken Kina,
*Fylket Jiujiang i ovennevnte byprefektur,
*Bydistriktet Jiujiang i byprefekturet Wuhu i provinsen Anhui i Kina.
Jin’an (Lu’an)

**Jin'an** (kinesisk: 金安区; pinyin: *Jīn'ān Qū*) er et bydistrikt i provinsen Anhui i Folkerepublikken Kina. Det ligger i byprefekturet Lu'an.

Bydistriktet er på 1.654,58 km² og teller ca. 840.000 innbyggere (2004). 

## Eksterne lenker
* Lokalregjeringens hjemmesider
Qiaocheng

**Qiaocheng** (kinesisk: 谯城区; pinyin: *Qiáochéng Qū*) er et bydistrikt i provinsen Anhui i Folkerepublikken Kina. Det ligger i byprefekturet Bozhou.

## Kulturminner
I distriktet befinner seg Familieklanen Caos graver (曹氏家族墓群, *Cáoshì jiāzú mùqún*),  Huaixilou, (花戏楼, *Huāxìlóu*) og Bozhous gamle krigstunnel (亳州古地道, *Bòzhōu gǔ dìdao*), som aller e oppført på Folkerepublikken Kinas liste over kulturminner.
Odd Wist

**Odd Wist** (1914–1999) var en norsk advokat og kommunepolitiker i Steinkjer.

Han tok juridisk embedseksamen i 1937 og ble ansatt som formannskapssekretær og fattigforstander i Steinkjer. Han opprettet i 1942 et advokatfirma sammen med sin far, Paul Wist, som allerede hadde praktisert i mange år.

Han fikk egen advokatbevilling i 1945 og avsluttet sin advokatpraksis først i 1997.

Odd Wist var motstandsmann under okkupasjonen og konstituert politimester ved Inntrøndelag politikammer i Steinkjer etter frigjøringen i 1945. Han fikk også stor betydning for gjenreisningen av Steinkjer som forretningsfører for kommunens boligselskap, AS Steinkjerbygg, i 55 år fra etableringen i 1941 og frem til 1996.

Wist var medlem av Steinkjer kommunestyre og formannskap fra 1946 til 1971, som representant for Høyre. I 1946 tapte han ordførervervet i Steinkjer til Alf Sjursen fra Arbeiderpartiet ved loddtrekning, etter to avstemninger som begge endte med stemmelikhet. Wist var varaordfører i periodene 1945–1946, 1952–1955 og 1968–1971. Han satt flere år i Nord-Trøndelag fylkesting.

Han var fylkesformann i Nord-Trøndelag Høyre fra 1951 til 1952.

## Referanser
Jieshou

**Jieshou** (kinesisk: 界首; pinyin: *Jièshǒu*) er et byfylke i byprefekturet Fuyang i provinsen Anhui i Folkerepublikken Kina.

Befolkningen var på  innbyggere i 1999.

Tianying, en by i byfylket, har et viktig anlegg for resirkulering av bly. Dette har medført store forurensninger.   

## Referanser


## Eksterne lenker
* Lokalregjeringens hjemmesider
Ningguo

**Ningguo** (kinesisk: 宁国; pinyin: *Níngguó*) er et byfylke i byprovinsen Xuancheng i provinsen Anhui i Folkerepublikken Kina.

Befolkningen var  i 1999.

## Referanser


## Eksterne lenker
* Lokalregjeringens hjemmesider
Kim Young-kwang

**Kim Young-kwang** (født 28. juni 1983 i Goheung, Sør-Jeolla) er en sørkoreansk fotballspiller som spiller for Ulsan Hyundai Horang-i i K-League, den øverste fotballdivisjonen i Sør-Korea. Han er en målvakt som er 184&nbsp;cm.

Han var en del av landslaget til Sør-Korea som deltok i fotballturneringen under Sommer-OL 2004, som endte på andreplass i gruppe A, og kvalifiserte seg til neste runde der de ble slått ut av sølvmedaljevinnerne .

Han har også vært en del av landets U20-lag, og deltok på det sørkoreanske laget som konkurrerte i VM i fotball 2006 (Gruppe G), men som ble slått ut i det innledende gruppespillet.

I desember 2006 meldte han overgang til Ulsan Hyundai Horang-i i en spillerhandel som trolig var verdt vel 2,2 millioner USD.

## Referanser


## Eksterne lenker
* 
* National Team Player Record (koreansk)
* Club & Country Statistics
Kerritetra

**Kerritetra** er en art i gruppen karpelakser.
Den lever i Aripuanã, øvre Madeira og Mato Grosso i Brasil. Det er den eneste arten i slekten *Inpaichthys*.

Den minner om keisertetra i utseende, og kan enklest skjelnes fra denne ved at kerritetraen har fettfinne.
Kerritetra blir opptil 28 mm lang.

## Eksterne lenker
* 
*
Torstein Tenmann

**Torstein Tenmann** (1926–2015) var en norsk ingeniør, industrileder og politiker.

Han vokste opp i Oslo som sønn av ingeniør Anders Tenmann og hustru Maria Eggum.

Han var utdannet sivilingeniør fra elektrolinjen ved NTH i 1950. Han arbeidet en del år ved NEBB i Oslo, etter hvert som avdelingsleder for industrianlegg.

I 1963 ble Tenmann ansatt som overingeniør ved Nordenfjeldske Treforedling, senere Norske Skog, på Skogn. Tenmann ble sjefingeniør i 1977 og energidirektør i Norske Skog i 1988, da han også fikk ansvaret for Unions kraftdivisjon.

Tenmann var formann i Levanger Høyre 1968–1971, president i Levanger Rotaryklubb 1970–1971 og formann i Nord-Trøndelag Høyre 1970–1976. Han var medlem av flere regjeringsoppnevnte utvalg som representant for Norges Industriforbund.

## Referanser
Zhenfengpagoden

**Zhenfengpagoden** (kinesisk: 振风塔; pinyin: *Zhèn Fēng Tǎ*) i Anqing i provinsen Anhui i Folkerepublikken Kina er en pagode som opprinnelig ble bygget under Ming-dynastiet i 1570. Ettersom den ligger nær en buktning av Yangtzefloden ble pagoden nattestider benyttet som fyr, og har derfor nisjer for lanterner. 
Den ble opprinnelig kalt *De ti tusen Buddhaers pagode* fordi dens indre huset over 600 Buddhastatuer. 

Pagoden er av teglstein, og er 72 meter høy. Hver av de syv etasjene har åtte hjørner, slik at den danner et heptagon.

## Referanser


## Litteratur
*Xu Xiaoying, (red.): *Zhongguo Guta Zaoxing*. Beijing: Chinese Forest Press, 2007.
Helmut Schmidts første regjering

**Helmut Schmidts første regjering** var Forbundsrepublikken Tysklands (Vest-Tyskland) regjering fra 16. mai 1974 til 14. desember 1976. Den var en koalisjonsregjering mellom SPD og FDP, og ble ledet av forbundskansler Helmut Schmidt (SPD).

## Referanser
Jung Sung-ryong

**Jung Sung-ryong** (født 4. januar 1985 i Jeju by i Jeju) er en sørkoreansk fotballspiller som spiller for Seongnam Ilhwa Chunma i K-League, den øverste fotballdivisjonen i Sør-Korea. Han er en målvakt som er 190&nbsp;cm høy.

Jung vant en olympisk bronsemedalje i fotball under OL-2012 i London. Han var målvakt på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.

## OL-medaljer
*  2012  London - Bronse i fotball, menn -  Sør-Korea

## Referanser


## Eksterne lenker
*
Odd Myrstad

**Odd Myrstad** (1918–1986) var en norsk rektor og politiker (H).

Han var sønn av sogneprest og prost Andreas Benoni Myrstad og hustru Marie Bergine Holm. Han vokste opp i Hyllestad og Steinkjer, hvor faren hadde sine prestekall. Familien flyttet så til Oslo, hvor Myrstad tok artium i 1938.

Han studerte filologi ved Universitetet i Oslo. Han deltok i Trønderlaget i Oslo, var korleder og skribent. Studiene ble forsinket da universitetet ble stengt og Myrstad ble fengslet på Grini. Han giftet seg i 1947 med Rosa Ingeborg Godager. Han ble i 1949 cand.philol. fra universitetet med hovedfag i tysk, historie og bifag i norsk.

I 1949 ble han lektor ved den interkommunale realskolen i Overhalla, hvor han i 1958 ble rektor. Han var også korleder og instruktør for revy og teater. I 1958 var han også med å etablere Overhalla Høyre, hvor han ble valgt til formann.

I 1961 ble han rektor ved Steinkjer kommunale høyere almenskole, som i 1970 ble Steinkjer ungdomsskole. 

Myrstad var medlem av Steinkjer kommunestyre 1964−1967 like etter kommunesammenslåingen, formann i sosialutvalget og formann i menighetsrådet. Han var Høyres førstekandidat til Stortinget fra Nord-Trøndelag ved stortingsvalget i 1961 og andrekandidat i 1965. Han var viseformann i Nord-Trøndelag Høyre 1962–1966 og formann 1966–1970.

Myrstad var en habil sjakkspiller som deltok i flere turneringer. Han var også leder i Foreningen gamle Steinkjer 1981–1983.

Han søkte avskjed som rektor med tanke på å gå av med alderspensjon i 1986, men døde mens han fortsatt stod i stillingen. 

## Referanser
Pimoidae

* Se systematisk inndeling

**Pimoidae** er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende
Middelsstore edderkopper, ligner på de langbeinte slektene av dvergedderkopper (Linyphiidae). De åtte øynene er forholdsvis store og er ordnet med fire i midten som avgrenser et kvadrat, og et par av små, tettsittende øyne på hver side. Hos noen arter er noen av beinleddene tilsynelatende fordreide.

## Levevis
I likhet med dvergedderkoppene spinner de tette, mattelignende fangstnett.

## Utbredelse
Familien er utbredt i fjellområder i det vestlige Nord-Amerika, Mellom-Europa, det nordlige India, Tibet og Japan.

## Systematisk inndeling

Denne familien er trolig nært beslektet med den svært artsrike gruppen dvergedderkopper (Linyphiidae).

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Araneoidea
********* Familie **Pimoidae** Wunderlich, 1986
********** Slekten *[[Nanoa]]* Hormiga, Buckle & Scharff, 2005
*********** *[[Nanoa enana]]* Hormiga, Buckle & Scharff, 2005 — USA
********** Slekten *[[Pimoa]]* Chamberlin & Ivie, 1943 — Nord-Amerika, Asia, Europa (22 arter). I Europa:
*********** *[[Pimoa breuili]]* (Fage, 1931) — Spania
*********** *[[Pimoa rupicola]]* (Simon, 1884) — Frankrike, Italia
********** Slekten *[[Weintrauboa]]* Hormiga, 2003
*********** *[[Weintrauboa chikunii]]* (Oi, 1979) — Russland, Japan
*********** *[[Weintrauboa contortipes]]* (Karsch, 1881) — Russland, Japan

## Kilder
* Hormiga, G. (1994): A Revision and Cladistic Analysis of the Spider Family Pimoidae (Araneoidea: Araneae). *Smithsonian Contributions to Zoology* **549**.http://si-pddr.si.edu/dspace/bitstream/10088/5401/1/SCtZ-0549-Hi_res.pdf
* Hormiga, G. (2003): *Weintrauboa*, a new genus of pimoid spiders from Japan and adjacent islands, with comments on the monophyly and diagnosis of the family Pimoidae and the genus *Pimoa* (Araneoidea, Araneae). *Zoological Journal of the Linnean Society* **139**: 261-281. PDF

## Eksterne lenker
* 
* Bilde av ''Pimoa'' sp.
* Bildegalleri over nordamerikanske arter
Chant de Ralliement

**«Chant de Ralliement»** er Kameruns nasjonalsang. Den var brukt uoffisielt siden 1948, før uavhengigheten. Den har vært Kameruns offisielle nasjonalsang siden 1957. Musikken er komponert av René Djam Afame, som også skrev teksten sammen med Samuel Minkio Bamba og Moïse Nyatte Nko'o. Teksten ble endret i 1978.

## Fransk tekst
:O Cameroun berceau de nos ancêtres,
:Va debout et jaloux de ta liberté,
:Comme un soleil ton drapeau fier doit être,
:Un symbole ardent de foi et d'unité.
:&nbsp;
:REFRENG:
:Chère Patrie, Terre chérie,
:Tu es notre seul et vrai bonheur,
:Notre joie, notre vie,
:En toi l'amour et le grand honneur.
:&nbsp;
:Que tous tes enfants du Nord au Sud,
:De l'Est à l'Ouest soient tout amour,
:Te servir que ce soit le seul but,
:Pour remplir leur devoir toujours.
:&nbsp;
:REFRENG:
:Chère Patrie, Terre chérie,
:Tu es notre seul et vrai bonheur,
:Notre joie, notre vie,
:En toi l'amour et le grand honneur.

## Eksterne lenker
* Offisielt nettsted (inkludert lydfil) 
* Nasjonalsang: Nedlastbare MP3-fil, tekst i engelsk oversettelse
Gunnar Gregusson

**Gunnar Juell Gregusson** (født 5. januar 1882 på Altevik i Bjarkøy, død 30. november 1955 i Steinkjer) var en norsk byingeniør og politiker (H).

Gregusson gikk middelskole i Steinkjer og tok ingeniøreksamen ved Trondhjems Tekniske Læreanstalt i 1905. Han oppholdt seg deretter ett år i Johannesburg i Sør-Afrika og ni år i New York i USA. Fra 1916 var han ansatt i tre år hos Bjølvefossen fabrikkanlegg i Hardanger og ett hos hos Elektrodrift i Oslo. I 1920 ble han ansatt som byingeniør i Steinkjer, og hadde da det meste av ansvaret for kommunalteknisk forvaltning. I 1946 besluttet Steinkjer kommunestyre å opprette en stilling som gjenreisningskonsulent, og Gregusson ble ansatt og fratrådte samtidig som byingeniør. Han hadde da ansvar for å administrere alt som hadde med gjenreising å gjøre, og da det vesentligste av arbeidet var i gang i Steinkjer, dro han til Namsos for å organisere arbeidet der også.

Gregusson hadde mange tillitsverv, blant annet som bestyrer for Steinkjers tekniske aftenskole, styrer for Steinkjer mølle og elektrisitetsverk, styremedlem i Steinkjer kornsilo 1939–1955, og formann i Nord-Trøndelag Høyre 1945–1949.

Bying. Gregussons gate på Sørsia i Steinkjer er oppkalt etter ham.

## Eksterne lenker
* Gunnar J. Gregusson i Steinkjerleksikonet
Stian Nikodemussen

**Bjørn Stian Nikodemussen** (født 20. juni 1979 i Tønsberg) er en norsk fotballspiller som spiller for Skeid. 

## Eksterne lenker
*
Finn Christiansen

**Finn Christiansen** (1902–1980) var en norsk dommer, høyesterettsadvokat og kommunepolitiker i Namsos.

Han vokste opp i Namsos som sønn av kjøpmann Johannes Sigvart Christiansen og hustru Marie Oline Egge. Forfatteren Peter Egge var hans morbror. Søsteren Inger-Johanne ble gift med ekspedisjonssjef og statssekretær i Sosialdepartementet Kalmar Øksnes. Selv giftet han seg med Ida Kathrine Løfsnæs, datter av disponent i Namdalens Aktie-Dampskibsselskab Olaf Løfsnæs og hustru Pauline Devik. Finn og Ida Kathrine Christiansen fikk fire barn.

Han tok juridisk embedseksamen i 1925 og åpnet sin egen sakførerforretning i Namsos. Han fikk møterett for Høyesterett i 1940. Under den andre verdenskrig var han sterkt engasjert i motstandsbevegelsen, især med arbeidet for å hjelpe flyktninger ut av landet i 1941 og 1942. For dette måtte han gå i dekning og senere forlate landet.

Etter krigen var han konstituert statsadvokat for landssviksaker i Nord-Trøndelag ved Frostating lagmannsrett, med arbeidssted i Namsos. Christiansen var sorenskriver ved Hammerfest sorenskriverembede 1947–1959, sorenskriver ved Horten sorenskriverembede 1959–1966 samt sorenskriver ved Namdal sorenskriverembede i Namsos 1966–1972. Som sorenskriver fikk han «fortsette og nesten avslutte de store oppgavene i forbindelse med vassdragsreguleringene». Dette gjaldt først og fremst å lede en rekke ekspropriasjonsskjønn etter reguleringen av Namsvatnet, Vektaren, Limingen og Tunnsjøen.

Christiansen var formann i Nord-Trøndelag Høyre fra 1939, og satt formelt som formann under hele okkupasjonen, men den partipolitiske aktiviteten var forbudt mellom 1940 og 1945. Ved stortingsvalget i 1945 var han førstekandidat på Høyres liste i Nord-Trøndelag, men valgkampen ble bare sporadisk gjennomført, og han ble ikke valgt. Han var kommunepolitiker i Namsos.

Finn Christiansens vei i Namsos er oppkalt etter ham.

## Referanser
Tavira

**Tavira** er en by og kommune (*conchelo*) i Faro-distriktet, sørøst i Portugal, med om lag 26&nbsp;000 innbyggere.

## Historie
Taviras historie kan føres tilbake til bronsealderen, (1000 til 800 f.Kr.).
800 f.Kr. begynte fønikerne å bosette seg i området. Fønikerne dannet et urbant senter med massive forsvarsmurer, minst to templer og to havner. Fønikiske Tavira eksisterte fram til slutten av sjette århundre f.Kr., da byen ble ødelagt av en konflikt. Byen kom senere under romersk styre.

I 712 ble byen okkupert av maurerne. Byen ble frigjort i 1242 av  Dom Paio Peres Correia i en blodig konflikt om gjengjeldelse etter at sju av hans viktigste riddere hadde blitt drept i en periode med våpenhvile. En byste av Dom Paio Perres Correia, som døde i 1275, kan ses på hjørnet av rådhuset i dagens Tavira.

1. november 1755 ble store deler av byen ødelagt i forbindelse med Jordskjelvet i Lisboa. Byen ble siden gjenoppbygd. Kirken Santa Maria do Castelo, som er bygd på tuftene av en maurisk moské, rommer gravene til Dom Paio Peres Correia og hans riddere.

## Demografi

## Transport
Tavira har sin egen jernbanestasjon på linjen fra Vila Real de Santo António til Faro og Lagos. Togene drives av Comboios de Portugal (CP). Overganger er tilgjengelige på Faro stasjon for tog til Lisboa og resten av Portugal.

A22-motorveien passerer i nærheten av byen. Dette gir rask veiforbindelse langs Algarve-kysten og østover til Sevilla. 

Den nærmeste internasjonale flyplassen er på Faro.

## Vennskapsby
*  Łańcut, Polen

## Freguesier

Tavira er delt inn i 6 freguesier (sogn).

## Referanser



 
## Eksterne lenker
*
Nils Taklo

**Nils G. Taklo** (1940–2025) var en norsk lærer og lokalpolitiker for Senterpartiet. Taklo var ordfører i Ørsta kommune i tre periode fra 1992 til 2003. 

Han var leder for Møre og Romsdal Senterparti på 1990-tallet, leder for Landssamanslutninga av nynorskkommunar (LNK) og styreleder i Eiksundsambandet A/S, styremedlem i Kvivsvegen A/S og Urke Velledalsnemnda. 

Taklo var utdannet lærer og jobbet i mange år som lærer og rektor på Sæbø skule i Ørsta. Som pensjonist ble han kunstmaler.

## Referanser
Anne Marie Almedal

**Anne Marie Almedal** (født 1971) er en norsk musiker fra Vågsbygd i Kristiansand. Hun var vokalist i Velvet Belly fra 1989 til 2003. Hun er fra 2000  gift med Nicholas Sillitoe og de har to barn.

Anne Marie Almedal har gått rytmisk linje ved Musikkonservatoriet i Kristiansand. Hun har studert nederlandsk språk og kultur på Universitetet i Leiden og har kristendomskunnskap grunnfag fra Universitetet i Oslo. Akkurat nå jobber hun som sangpedagog på musikklinja på Vågsbygd videregående skole.

Hun har komponert og synger kjenningsmelodien for TV-serien *[[Himmelblå]]*.

## Diskografi
* *Blue Sky Blue* 2010
* *The Siren And The Sage* 2007
* *Memory Lane* 2012
**Lightshadow* 2018
## Referanser


## Litteratur
* Ingrid Michalsen: *Portrettet: Anne Marie Almedal* Artikkel i ''Fædrelandsvennens'' God helg-bilag lørdag 22. mai 2010 side 20-23

## Eksterne lenker
* 
* 
*  ''Livet med og uten «Himmelblå»'' Anmeldelse av Blue Sky Blue
New Zealands herrelandslag i fotball

**New Zealands herrelandslag i fotball** (også kalt **All Whites**) representerer New Zealand i fotball på herresiden.

New Zealands fotballforbund ble stiftet i 1891, og i de første 30 årene spilte landslaget mot diverse australske lag. Den første offisielle landskampen ble spilt i Dunedin den 17. juni 1922 der de vant 3-1 mot nettopp .

Tilnavnet All Whites har landslaget fått på grunn av sine helhvite drakter. Sitt første verdensmesterskap spilte de i 1982, da de tapte alle sine gruppekamper ( med 2-5,  med 0-3 og  med 0-4) i mesterskapet som gikk i Spania.

De kvalifiserte seg til fotball-VM 2010 i Sør-Afrika, men ble slått ut i gruppespillet. Dette til tross for at laget var det eneste ubeseirede laget, med tre uavgjorte kamper.

## Nåværende tropp
Pr. 8. juni 2017.
 New Zealands tropp til FIFA Confederations Cup 2017 fra 17. juni 2017 til 2. juli 2017

 

### Andre spillere
Spillere som nylig har vært med i landslagstroppen.

## Meritter
**[[Verdensmesterskapet i fotball|Verdensmesterskap]]**
*  1982. Sluttspill.
*  2010. Gruppespill
**[[Confederations Cup]]**
*  1999. Sluttspill.
*  2003. Sluttspill.
*  2009. Sluttspill.
**[[OFC|Oseaniamesterskapet]]**
*  1973. **Vinnere**.
*  1998. **Vinnere**.
*  2002. **Vinnere**.
*  2008. **Vinnere**.
*  2016. **Vinnere**.

## Kjente spillere
* Wynton Rufer
* Kris Bright
* Ryan Nelsen
* Jack Pelter

## Se også
*New Zealands herrelandslag i rugby union (*All Blacks*)

## Referanser


## Eksterne lenker
* New Zealands profil hos FIFA.com 
* Rec. Sport. Soccer Statistics Foundation – ''Kampene''
* New Zealand Soccer
Subei

**Subei** (kinesisk: 肃北蒙古族自治县; pinyin: *Sùběi měnggǔzú Zìzhìxiàn*) er et autonomt fylke for mongoler i byprefekturet Jiuquan i provinsen Gansu i Folkerepublikken Kina.

Befolkningen var  i 1999.

Fylket består av to omtrent like store deler som ikke grenser til hverandre; i mellom ligger noen andre administrative enheter. Det befolkningsmessige, økonomiske og politiske tyngdepunktet ligger i den sørlige delen. 

## Administrative enheter
Fylket Subei bestod frem til 2006 av to storkommuner og seks kommuner:
*Storkommunen Dangchengwan (党城湾镇), 
*Storkommunen Mazongshan (马鬃山镇), 
*Kommunen Shibaocheng (石包城乡), 
*Kommunen Yanchiwan (盐池湾乡), 
*Kommunen Biegai (别盖乡), 
*Kommunen Dangcheng (党城乡), 
*Kommunen Yu'erhong (鱼儿红乡), 
*Kommunen Mingshui (明水乡).

Med forvaltningsreformen i 2006 ble alle kommuner med unntak av Shibaocheng berørt. Etter nyordningen består fylket av:

*Storkommunen Dangchengwan,
*Storkommunen Mazongshan,
*Kommunen Shibaocheng.

## Referanser
Alexandria bispedømme

**Alexandria bispedømme** kan betegne flere ulike bispedømmer med sete i Alexandria (Egypt):

## Se også
* Alexandria bispedømme (USA)
* Kairo bispedømme
Kairo bispedømme

**Kairo bispedømme** kan betegne flere ulike bispedømmer med sete i Kairo:

## Se også
Alexandria bispedømme
Romelu Lukaku

**Romelu Menama Lukaku Bolingoli** (født 1993) er en belgisk fotballspiller som spiller for den italienske klubben .

Han ble toppscorer i den belgiske ligaen i 2009/2010-sesongen.

Han er sønn av tidligere fotballproff Roger Lukaku. Hans bror er fotballspilleren Jordan Lukaku. Fotballspilleren Boli Bolingoli-Mbombo er fetteren deres.

## Klubbkarriere
### Ungdomsår
Som femåring begynte Lukaku i den lokale klubben, Rupel Boom. Etter fire sesonger i Rupel Boom ble Lukaku oppdaget av speidere fra Lierse SK, en belgisk proffklubb, som hadde et godt ungdomsakademi. Han spilte for Lierse fra 2004 til 2006, og scoret 130 mål på 68 kamper i denne perioden. Da Lierse rykket ned fra den belgiske toppdivisjonen i 2006, kjøpte toppklubben Anderlecht ikke mindre enn 13 ungdomsspillere fra Lierse, deriblant Lukaku. Han spilte ytterligere tre år som ungdomsspiller i Anderlecht, og scoret 131 mål på 93 kamper i denne perioden.

### Anderlecht
Da Romelu fylte 16 år den 13. mai 2009, signerte han sin første profesjonelle kontrakt med Anderlecht, som ville binde ham til klubben fram til 2012. Elleve dager senere gjorde han sin debut i den belgiske toppdivisjonen, mot Standard Liège, som innbytter for forsvarsspilleren Vìctor Bernárdez. Anderlecht tapte kampen 1–0. Lukaku scoret sitt første mål på seniornivå mot Zulte Waregem. Totalt spilte Lukaku 98 kamper for Anderlecht på seniornivå, og scoret 41 mål.

### Chelsea
I juni 2011 opplyste daglig leder i Anderlecht, Herman van Holsbeeck, at klubben var i forhandlinger med Chelsea om en mulig overgang for Lukaku. Den 6. august kom klubbene til enighet, og den 18. august 2011 skrev han under for Chelsea. Han signerte en fireårskontrakt som bandt ham til klubben ut 2014/2015-sesongen. Lukaku ble tildelt drakt nummer 18.

### Everton
Lukaku ble foran sesongen 2013/2014 lånt ut til Everton FC, og overgangen til klubben ble gjort permanent onsdag 30. juli 2014. Overgangssummen fra Chelsea var på 35 360 000 pund. Lukaku undertegnet en 5-årskontrakt som binder han til Everton frem til 2019. I sin første sesong for Everton spilte han i 36 kamper og scoret 16 mål. I Everton spilte han med draktnummer 10.

### Manchester United
Den 8. juli 2017 ble det bekreftet av Manchester United at de hadde kommet til enighet med Everton om en overgang.

Den 10. juli 2017 signerte han en femårskontrakt, med opsjon på et ekstra år.

## Landslagskarriere
Den 24. februar 2010, ble Lukaku for første gang tatt ut i den belgiske landslagstroppen foran privatlandskampen mot . Den 17. november 2010, scoret Lukaku sine første to landslagsmål, i en privatlandskamp mot .

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland. Han kom på tredjeplass på toppscorerlisten i VM 2018 med 4 mål, bak Harry Kane og Antoine Griezmann (også 4 mål).

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
* 
*
Zhangjiachuan

**Zhangjiachuan** (kinesisk: 张家川回族自治县; pinyin: *Zhāngjiāchuān huízú Zìzhìxiàn*) er et autonomt fylke for huikinesere i byprefekturet Tianshui i provinsen Gansu i Folkerepublikken Kina.

Befolkningen var på  innbyggere i 1999.

## Referanser


## Eksterne lenker
* Lokalregjeringens hjemmesider
Patriarken av Antiokia

**Patriarken av Antiokia** var én av oldkirkens fem patriarker. I&nbsp;dag fins flere patriarker som fører tittelen *patriark av Antiokia og hele Orienten*, men ingen av dem har sete i Antakya (antikkens Antiokia):
* den gresk-ortodokse *[[den gresk-ortodokse patriark av Antiokia|patriarken av Antiokia og hele Orienten]]* med sete i Damaskus,
* den maronittisk-katolske *[[den maronittiske patriark av Antiokia|patriarken av Antiokia og hele Orienten]]* med sete i Bkerke,
* den melkittisk-katolske *[[den melkittiske patriark av Antiokia|patriarken av Antiokia og hele Orienten]]* med sete i Damaskus,
* den syrisk-katolske *[[den syrisk-katolske patriark av Antiokia|patriarken av Antiokia og hele Orienten]]* med sete i Beirut,
* den syrisk-ortodokse *[[den syrisk-ortodokse patriark av Antiokia|patriarken av Antiokia og hele Orienten]]* med sete i Damaskus.

* Det romersk-katolske *[[den latinske patriark av Antiokia|patriarkatet av Antiokia]]* var et titulært patriarkat som ble opphevet i 1964.

## Se også
* Beirut bispedømme
* Damaskus bispedømme
* Liste over patriarker av Antiokia
* Østens katolikos
Tammy (sang)

**«Tammy»** er en amerikansk populærmusikksang med melodi av Jay Livingston og tekst av Ray Evans. Den ble publisert i 1957 og hadde sin debut i filmen *[[Tammy]]* (*[[Tammy and the Bachelor]]*)

Den mest populære versjonen, med Debbie Reynolds ble utgitt av Coral Records med katalognummer 6181.

En innspilling med Ames Brothers ble utgitt av RCA Victor Records med katalognummer 47-6910.

Åsmund Bakken, fiolin, John Kongshaug, gitar og Knut Johnsen, bass spilte inn en instrumentalversjon i Oslo 30. november 1957. Den ble utgitt på EP-platen Fontana 421&nbsp;623.

En versjon med Trini Lopez ble utgitt på hans album *The Love Affair* (Reprise R-6165).

Anita Hegerland fremførte den på soundtracket til filmen *[[1958 (film)|1958]]* (Polydor) fra 1980.

I 2006 spilte Michael Feinstein inn «Tammy». Den ble utgitt på hans album *Livingston and Evans Songbook*.

Den svenske sangeren og låtskriveren Jens Lekman spilte inn sangen. Dn ble utgitt på EP-platen *You Deserve Someone Better Than a Bum Like Me* (2005) fra hans australske turné.

Olivia Newton-John har hevdet at hennes fremførelse av «Hopelessly Devoted to You» i filmen *[[Grease]]* var inspirert av Debbie Reynolds fremførelse av «Tammy» i filmen *Tammy* (*Tammy and the Bachelor*).

## Norsk versjon
Juul Hansen har skrevet en norsk tekst. Den norske tittelen er også «Tammy».

### Innspillinger

## Listeplasseringer

På Cash Box magazines-listen, hvor alle versjonene var kombinert, nådde den en førsteplass.

## Referanser
Stadt Wehlen

**Stadt Wehlen** er en by i Landkreis Sächsische Schweiz-Osterzgebirge i Direktionsbezirk Dresden i den sentrale delen av Fristaten Sachsen. Byen er en del av forvaltningsfellesskapet Lohmen/Stadt Wehlen og har 1&nbsp;705 innbyggere (31. desember 2008).

Beliggende på begge sider av elven Elben er byen siden 1972 et offentlig anerkjent kursted.  Stadt Wehlen ligger langs jernbanelinjen fra Dresden til Praha og er utgangspunktet for vandringer i fjellet Elbsandsteingebirge. Vandringsveiene inkluderer stedene Bastei, Felsenbühne Rathen, Bärensteine, Rauenstein og *Uttewalder Grund*.

Stadt Wehlen var en by i Kreis Pirna fra 1952 til 1990, og i Landkreis Pirna fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Kim Jong-hun

**Kim Jong-hun** (chosŏn'gŭl: 김정훈, født 1. september 1956 i Nord-Korea) er en nordkoreansk fotballtrener som trener Nord-Koreas herrelandslag i fotball. I 2009 ledet han laget fram til kvalifisering til VM i fotball 2010, som er første gang det nordkoreanske landslaget har kvalifisert seg til Fotball-VM siden 1966.

## Referanser


## Eksterne lenker
*
Huh Jung-moo

**Huh Jung-moo** (hangul: 허정무, hanja: 許丁茂, født 13. januar 1955), er en tidligere sørkoreansk fotballspiller og fram til desember 2011 trener av Sør-Koreas herrelandslag i fotball.

Et av Huhs mer minnerike mål var da han skåret mot Japan i den siste kampen i den asiatiske kvalifiseringen til VM i fotball 1986. Stillingen var 2-1 til Sør-Korea før Huhs skåring, og den satte for alvor Sør-Korea på fotball-kartet igjen etter 32 års fravær fra fotball-VM, og markerte starten på deltakelse i de kommende seks fotball-VM.

Som fotballspiller har Huh spilt for PSV Eindhoven og Ulsan Hyundai Horang-i som midtbanespiller. På grunn av hans tøffe og energiske spillestil, har han fått kjælenavnet Jindogae, jakthunden som er avlet fram på Hohs eget hjemsted, Jindo. Han var en av svært få koreanske spillere i Europa på 1980-tallet, og ble derfor ofte sammenlignet med Cha Bum-kun som hadde spilt i Tyskland. Han var med i troppen til fotball-VM i 1986, og skåret blant annet ett mål mot Italia.

Huh har vært trener for det sørkoreanske fotballandslaget flere ganger før nåværende periode, i tillegg til å ha hatt trenerjobber for lag i K-League. De første gangene han trente landslaget var han vikar for en kortere poeriode, i 1998 ble han ansatt. Han valgte ut ukjente spillere og gav dem viktige posisjoner, noe han ble sterkt kritisert for. Han ble erstattet av Guus Hiddink etter å ha mislykkes med kvalifiseringen til Sommer-OL 2000 og Asialekene 1998.

I motsetning til Hiddink klarte ikke de påfølgende trenerne å gjenta hans suksess på hjemmebane i VM i fotball 2002. I mellomtiden hadde Huhs ukjente spillere blitt fotballstjerner. Park Ji-sung, en gang en av de mest upopulære spillerne i Huhs trenerperiode, var blitt en av de mest suksessfulle spillerne fra Asia og første koreaner i Premier League. Lee Young-pyo og Seol Ki-hyeon ble også stjernespillere. Dette og hans egen suksess som trener av Chunnam Dragons som ble sørkoreansk cupmester i 2006 og 2007 gjorde han på ny aktuell som landslagstrener, noe han ble i desember 2007, etter at både Mick McCarthy og Gérard Houllier takket nei.

Huh kvalifiserte laget til Fotball-VM i 2010 og fikk i november 2009 den asiatiske trenerforeningens pris som beste trener av året, etter at han trente det sørkoreanske landslaget til den 27. landskampen uten tap.

## Referanser


## Eksterne lenker
*
Patriarken av Bagdad

**Patriarken av Bagdad** kan referere til to ulike patriarker med sete i Bagdad:
*  den assyriske *[[katolikos]]-patriarken av [[den assyriske katolikos-patriark av Bagdad|kirken i øst]]*
* den kaldeisk-katolske *[[den kaldeisk-katolske patriark av Babylon|patriarken av Babylon]]*

## Se også
Bagdad bispedømme
Patch (program)

**patch** er et dataprogram som utfra en beskrivelse av forskjellen mellom to sett av filer, en såkalt *patch* eller *diff*, kan omdanne det ene settet til det andre og motsatt. Vanligvis refererer ordet patch til den nevnte forskjellsbeskrivelsen når det ikke eksplisitt er programmet man snakker om. Forskjellsbeskrivelsen genereres av programmet diff og kan ha flere formater, typisk linjevis og menneskelig lesbart, med varierende mengde kontekst. Konteksten er en oppramsing av nærmeste data rundt hver endring, slik at patch-programmet kan finne igjen dataene som skal endres selv om de har blitt flyttet på.

De aller fleste versjonskontrollsystemer er kompatible med diff og patch.
## Eksterne lenker
*
Jens Petersen (fotograf)

**Jens Petersen** (født 19. mars 1829 i Ring i Danmark, død 1. september 1905 i København) var en dansk fotograf, som var blant fotografiets pionerer i Danmark på 1800-tallet. Han hadde først atelier i Odense, kom seinere til København og ble kongelig hoffotograf.

Petersen fikk sin fotografiske debut som omreisende daguerreotypist. Denne teknikken hadde han lært seg i 1853 mens han arbeidet som gårdsgutt hos en kjøpmann i Odense. I 1857 bosatte han seg i Odense og åpnet et atelier. Han reiste allikevel stadig rundt i landet og fotograferte, og i 1860 var han leverandør av fotografier til J.P. Traps *[[Statistisk-topografisk Beskrivelse af Kongeriget Danmark]]*.

I 1863 flyttet han virksomheten til København, hvor han hadde atelier i Kongens Nytorv 3. I 1864 ble han utnevnt til kongelig hoffotograf og samtidig ble han utsendt av hoffotograf Georg E. Hansen som krigsfotograf under den 2. slesvigske krig. Han tok opp en del stereoskopbilder ved Dybbøl og Sønderborg på vinteren dette året.

I 1865 ble han formann for Dansk photographisk Forening og i årene som fulgte stilte han ofte ut i Stockholm, Paris, Wien og på utstillingene i den danske hovedstaden. Han arbeidet primært som portrettfotograf.

8. april 1891 ble han utnevnt til Ridder av Dannebrog.

I sine senere år ble firmanavnet endret til J. Petersen & Søn. Sønnen var Charles Bendix Petersen (24. mars 1860 – 30. mars 1927).

## Referanser


## Kilder
* Omtale hos Danmarks Fotomuseum

## Eksterne lenker
*
Stolpen

**Stolpen** er en by i Landkreis Sächsische Schweiz-Osterzgebirge i Direktionsbezirk Dresden i den sentrale delen av Fristaten Sachsen. Byen ligger 25 km øst for Dresden og har 5&nbsp;904 innbyggere (31. desember 2008).

Stolpen er kjent for borgen og turistattraksjonen Burg Stolpen, som ligger på et basaltfjell.

Stolpen var en by i Kreis Sebnitz fra 1952 til 1990, og i Landkreis Sebnitz fra 1990 til 1994. Fra 1. august 1994 frem til 1. august 2008 var byen innlemmet i Landkreis Sächsische Schweiz, og siden 1. august 2008 har byen vært en del av Landkreis Sächsische Schweiz-Osterzgebirge.

## Bilder

File:KircheStolpen.jpg|Den evangelisk-lutherske bykirken
File:KuSaePoMeiSaeu.Stolpen2.jpg|Kursaksisk postmilestolpe
File:BurgStolpen.jpg|Stolpen borg
File:Stolpen_Helmsdorf_Wilschdorfer_30.jpg|Umgebindehaus

## Referanser


## Eksterne lenker
*
Patriarken av Beirut

**Patriarken av Beirut** kan referere til tre ulike patriarker med sete i eller ved Beirut:
* den armensk-katolske *[[patriarken av Kilikia]]* med sete i klosteret Bzoummar rett nordøst for Beirut
* den maronittisk-katolske *[[den maronittiske patriark av Antiokia|patriarken av Antiokia]]* med sete i klosteret Bkerke rett nord for Beirut
* den syrisk-katolske *[[den syrisk-katolske patriark av Antiokia|patriarken av Antiokia]]*

## Se også
Beirut bispedømme
Reform

En **reform**, eller **reformasjon**, er i politikken en betegnelse på en omdanning som er ment som en forandring til det bedre, noe det ofte vil være uenighet om. En reform skjer lovlig, planlagt og fredelig, i motsetning til en revolusjon, som skjer raskt og ofte med hjelp av makt, og som er en mer fundamental eller radikal form for endring. Reform 94, som var en rekke endringer gjort i det norske skoleverket, er et eksempel på en reform. Reformer kan også skje innad religion, men da brukes ofte begrepet i en bredere forstand. Reformasjonen var for eksempel en fundamental endring i oppfatningen av den katolske kirken, og ga opphav til protestantismen.

## Fotnoter

## Referanser
Hedmark Høyre

**Hedmark Høyre** var partiet Høyres fylkesorganisasjon i Hedmark. Den hadde sin opprinnelse i en rekke grunnlovsforeninger i byer og bygder og en amtsgrunnlovsforening under statsrådssaken. Amtsgrunnlovsforeningen for Hedemarkens amt var allerede organisert i 1882/1883. I 1884 gikk de sammen til partiet Høyre. Ved stortingsvalget i 1953 ble byvalgkretsene avskaffet, så Kjøpstedene i Hedmark og Oppland fylker ble lagt til sine respektive fylker. Høyres organisasjon for kjøpstedene ble på samme måte delt mellom Hedmark Høyre og Oppland Høyre. I februar 2018 slo Hedmark Høyre og Oppland Høyre seg sammen til Innlandet Høyre, i påvente av sammenslåingen av de to fylkene i 2020.

## Ledere
Ledere/formenn før 1953 gjelder bare landdistriktene i Hedmark.

*Alv Kjøs 1937–1946
*Johannes Krogvig 1946–1947
*Asbjørn Løken 1948–1949
*Lars T. Platou 1950–1960
*Ole Lie 1960–1967
*Odd Kirkeby 1967–1972
*Syverin Andersen 1972–1976
*Johan C. Løken 1976–1982
*Kristian Borud 1982–1985
*Åse-Marit Dobloug 1985–1989
*Knut Fangberget 1989–1993
*Leif Gjessing 1993–1998
*Magnhild Afseth Olrud 1998–2002
*Kari Gløersen 2002–2004
*Gunnar Gundersen 2004–2006
*Frode Knutzen Midtlund 2006–2010
*Rune Øygarden 2010–2014
*Lise Berger Svenkerud 2014–2018

## Stortingsrepresentanter
Innvalgt for Høyre fra Hedmark stortingsvalgkrets (etablert i 1953):

* Alv Kjøs (1954–1965)
* Lars T. Platou (1965–1977)
* Christian Erlandsen (1977–1985)
* Johan C. Løken (1981–1993)
* Bjørn Hernæs (1993–2005)
* Gunnar Gundersen (2005–2017)
* Kristian Tonning Riise (2017-)

## Referanser


## Eksterne lenker
* Hedmark Høyres nettside
Mathilde Fibiger

**Mathilde Fibiger** (født 13. desember 1830, død 17. juni 1872) var en dansk forfatter.

## Biografi
I sin debutroman *Clara Raphael* tok hun opp noen banebrytende tanker om kvinnens frigjøring og datidens kvinners begrensede muligheter for utdannelse, utvikling og uavhengighet. 

*Clara Raphael, Tolv Breve* skildrer livet til en ung kvinne, som får arbeide som guvernante i provinsen. Hennes ideer om egen selvstendighet er forskjellig fra lokalbefolkningens, og hun tar en beslutning om å gjøre «Damernes Emancipation» til sitt livsmål. Det er klare paralleller mellom boken og Mathilde Fibigers eget tidlige liv. Boken ble utgitt omkring julen 1850 (på tittelbladet: 1851) hun var da 20 år – og var forsynt med et forord av ingen ringere enn Johan Ludvig Heiberg. 

Sett i lys av den omveltning det danske samfunn opplevde i årene 1848–1850, var bokens ideer for vidtgående for mange, og den livlige debatt som fulgte i løpet av 1851, fikk navnet Clara Raphael-fejden. Selv de negative anmeldelser anerkjente dog Fibigers litterære talent, og selv om forbindelsen til Heiberg ble avbrutt, og Heiberg aldri forsvarte Fibiger, skaffet boken henne kontakt med blant annet Hans Egede Schack og Meïr Aron Goldschmidt, som begge hadde kritisert boken, og med N.F.S. Grundtvig, som hadde hilst den velkommen som ekte dansk og ekte menneskelig. Fibiger selv bidro til feiden med to skrifter, dels et forklarende skrift om kvinnefrigjøringen, dels en ny novelle, som viste forskjellene på de to kjønns vilkår.

I hennes senere bøker *En Skizze efter det virkelige Liv* (1853) og *Minona* kan man se Fibiger ta tak i sin ungdoms radikalitet. Vesentligst er *Minona*, som med sin kompliserte incesthistorie litterært sett er hennes betydeligste verk. Romanen falt imidlertid død fra trykkpressen, det var ingen skandalesuksess, kun skandale. Fibigers skjønnlitterære forfatterskap ble avsluttet med dette. Allikevel kom hun til å stå som «den første, der hejsede sejl» i kvinnesaken i Danmark, og hun arbeidet hele sitt liv for kvinnens rett til utdannelse og uavhengighet, blant annet gjennom sitt virke som telegrafist og som bestyrer av telegrafstasjonen i Nysted fra 1869.

## Se også
* Nysted og omegn
* Mathildeprisen

## Bibliografi
* *Clara Raphael, Tolv Breve* (1851)
* *En Skizze efter det verkelige Liv* (1853)
* *Minona. En Fortælling* (1854)

## Referanser


## Eksterne lenker
* Om Mathilde Fibiger, fra Dansk biografisk Lexikon
* *Clara Raphael, Tolv Breve*: online udgave fra Det Kongelige Bibliotek
* *Minona. En Fortælling*: online udgave fra Det Kongelige Bibliotek
Fernanda Nissens gate (Oslo)

**Fernanda Nissens gate** (1A–7B, 2A–10B) ligger i Nydalen (området ble tidligere kalt Lillo) i bydel Sagene i Oslo. Den går som blindvei sørover fra Kristoffer Aamots gate og har gangveiforbindelse videre til Lillogata.

Opprinnelig (1923–2003) ble navnet brukt om en gate på Sagene. Denne utgjør nå østre del av Fjørtofts gate og går fra Gustav Jensens gate og nedover mot Griffenfeldts gate. I 2003 besluttet imidlertid bydelsutvalget å bruke navnet på det som tidligere var en del av Sandakerveien. Følgelig ble Sandakerveien 110 og 112 omdøpt til Fernanda Nissens gate 1-7.

Gaten er oppkalt etter kvinnesaksforkjemper og politiker Fernanda Nissen.

Frem til 2010 var det kun industrivirksomhet i Fernanda Nissens gate, men utover 2010-tallet vil hele området rundt gaten bli bebygd av leilighetskomplekser.

## Litteratur
* 

## Eksterne lenker
*
In the Middle of an Island

**«In the Middle of an Island»** er en amerikansk sang med melodi og tekst av Nick Acquaviva og Ted Varnick. Den ble publisert i 1957.

King Brothers, Tony Bennett og The Ames Brothers hadde listeplasserte versjoner.

Innspillingen med Tony Bennett ble utgitt av Columbia Records med katalognummer 4096.

Innspillingen med The Ames Brothers ble utgitt av Capitol Records med katalognummer 3762.

## Norsk versjon
Jacob Hjelte har skrevet en norsk tekst. Den norske tittelen er «På en øy i oceanet». Den norske versjonen ble utgitt på plate av sangeren Nora Brockstedt i desember 1957.

Den norske teksten starter slik:På en øy i oceanet,

der hvor varme vinder møtes,

kan vi vandre under palmer

bare du og jeg og månen''.

### Innspilling
*Nora Brockstedt, Frank Cooks orkester. Utgitt på 78-platen RCA NA&nbsp;1089 i 1957.

## Listeplasseringer

## Referanser